Diari Oficial de la Generalitat Valenciana


Sumari del DOGV 6990, del 25-03-2013 (2013/2456)

Notificació de la sentència dictada en les actuacions de divorci número 448/2012.
---------------------------------------------------------------------------------

### Dades del document

Número de DOGV
:   6990

Data del DOGV
:   25-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2456


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en les actuacions de divorci número 448/2012. [2013/2456]  
En este procediment de divorci número 448/2012, seguit a instàncies de Juan Carlos Bodi Herrada contra Simona Georgiana Fomenco, s'ha dictat una sentència l'encapçalament i la dispositiva de la qual diuen:  
  
«Sentència número 26/2013  
Sueca, 12 de febrer de 2013  
José Luis Mendoza Gastearena, magistrat del Jutjat de Primera Instància i Instrucció número 4 de Sueca i el seu partit, he vist les presents actuacions de guarda i custòdia de fills menors d'edat de visites amb el número 448/2012, seguides davant d'este Jutjat, entre les parts; d'una banda, com a demandant, Juan Carlos Bodi Herreda, amb el procurador Enrique Serra i la lletrada Asunción Chaques, i, d'una altra banda, com a demandada, Simona Georgiana Fomenco, declarada en rebel·lia, i el ministeri fiscal n'és una part.  
Dispositiva  
Estime totalment la demanda interposada pel procurador dels tribunals Enrique Serra, en nom i representació de Juan Carlos Bodi Herrada, contra Simona Georgiana Fomenco, i faig els pronunciaments següents:  
- La guarda i custòdia del menor s'atorga a son pare Juan Carlos Bodi Ferrada, així com l'exercici de la pàtria potestat.  
- S'imposa a la mare una pensió alimentària de 180 euros mensuals, que haurà d'ingressar en els cinc primers dies de cada mes en el compte corrent que el pare designe a estos efectes, i esta quantitat s'actualitzarà anualment d'acord amb l'índex de preus al consum que publique l'Institut Nacional d'Estadística o organisme que el substituïsca.  
  
- Respecte al règim de visites, estes s'han de suspendre mentre la mare no done senyals de capacitat per a tindre la menor en la seua companyia.  
Es requerix als dos progenitors que s'abstinguen de generar situacions de tensió físiques o verbals en presència dels fills menors, així com realitzar qualsevol manifestació a estos que supose un menyspreu o demèrit de l'altre progenitor.  
L'incompliment de les obligacions personals imposades en la sentència i concretament el règim de comunicació i estades (antic règim de visites) fixat als menors i el pagament de la pensió alimentària podrà donar lloc a la multa coercitiva de l'article 776 de la Llei d'Enjudiciament Civil, sense perjuí de les altres mesures, fins i tot penals, que siga procedent adoptar.  
Sense imposar les costes a cap de les parts.  
Mode d'impugnació: per mitjà un recurs d'apel·lació davant de l'Audiència Provincial de València (art. 455 LEC). El recurs es formularà per mitjà d'un escrit presentat davant d'este Jutjat en el termini de 20 dies hàbils, comptadors des de l'endemà de la notificació, amb la indicació dels pronunciaments que s'impugnen (art. 457.2).  
Ferma esta resolució, feu entrega a ambdós interessats de la testimoniança literal d'esta.  
Esta és la meua sentència, que pronuncie, mane i firme.»  
I atés que la persona demandada, Simona Georgiana Fomenco, es troba en parador desconegut, expedisc este edicte a fi que li valga de notificació de forma deguda.  
  
Sueca, 6 de març de 2013.- El secretari judicial: Antonio Márquez Soler.